ပအိုဝ်ႏယိုꩻယာႏစဲစ်

ခွေယိုနောဝ်ꩻ ခွေမွိုးခွေဖါ တွမ်ႏခွေနမ်းယို ပအိုဝ်ႏယိုꩻယာႏဒွါႏရင်ꩻင်ꩻ၊ လိုꩻမျိုꩻလင်တမွေးတောဝ်း၊ ခွေဟဲ့ꩻမွိုး ခွေဟဲ့ꩻဖါတောလိုꩻမျိုꩻလင်နဝ်ꩻ တလꩻတောဝ်း၊ ဝင်ꩻတင်ꩻလှဲ အီႏငခွေအမန်ႏ၊ ခွေယို ပအိုဝ်ႏယိုꩻယာႏဒွါႏ၊ ခွေသွꩻခွေခွလဲ့နောဝ်ꩻ၊ ကအုပ်ထိန်ꩻခွေ လိုꩻတန်လဲ့နောဝ်ꩻ ဝင်ꩻကသွဉ်သင်ဆုမ္မꩻဖေႏ ပအိုဝ်ႏကယေန်ႏငဲးတဲင် ဝင်ꩻကဟော်ꩻဖေႏ တရာꩻယို ခွေမီႏတနာႏတောဝ်းလဲ့ ခွေအီႏနာႏဒွုမ် ပါꩻမှဲꩻငေါဝ်း၊ လိုꩻမျိုꩻလင်သီး စောင်းအီႏလွဉ်ဟော်ꩻဖေႏစွဉ်ႏနီတရာꩻကောင်း၊ လဲကွဉ်းလိုꩻမျိုꩻလင် အီႏလွဉ်ဟော်ꩻဖေႏတရာꩻနောဝ်ꩻ ဝင်ꩻလွဉ်သွေꩻကုဲထဲင်းနီဆွူ၊ နီပအိုဝ်ႏယာႏလိုꩻမျိုꩻဟွေး၊ ယံနေးနာႏသွꩻခွငေါဝ်း၊ ယံကနေးနာႏ လိုꩻတန်ကဟော်ꩻဖေႏနီတရာꩻနောဝ်ꩻ၊ ဝင်ꩻဟော်ꩻ ယံဖေႏနီပအိုဝ်ႏယိုꩻယာႏကဟောဝ်မꩻ ဝင်ꩻဟော်ꩻဆုမ္မꩻဖေႏနီ၊ တွမ်ႏလွိုဆန်မွုန်းတောဝ်း တရာꩻဟော်ꩻသားသီးငေါဝ်း၊ မီႏလွိုဆန်တဲင် တရာꩻဟော်ꩻသားငေါဝ်းနဝ်ꩻ ဝင်ꩻအမျာꩻကထီႏခွေယို ဝင်ꩻဟဲ့ꩻလိုꩻဟောဝ်တောဝ်းအမန်ႏဆွူ၊ ဝင်ꩻလိုꩻအမျာꩻ မီႏရိုꩻဆွူခွေဟောဝ်တောဝ်းနဝ်ꩻ ခွေခင်ႏလမ်းအီႏခြော၊ ခွေခင်ႏလမ်းအီႏဆေ့ꩻ၊ ကောအုပ်ထိန်ꩻသား ခွေဆကီယိုလဲ့ ခွေအီႏငမ်းဗာႏထွူနော။ဗွေႏအာစာရကျောင်ꩻနောင်စင်း၊ အွိုင်ႏဗန်းယေန်ႏလောကကျင်ꩻသုံꩻ
အာႏကွိုꩻ